《四月初九日清和绝佳闻贼焚歙南路蔓延五十余》
元代·方回

小园无客至，独坐一绳床。
霁日千林净，薰风四月凉。
禽鱼完孕育，草木竞芬香。
姓命人难得，何为有战场。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。